10.5.2023
FI
Euroopan unionin virallinen lehti
C 165/7
Viimeisimmässä yhteenvedossa liittyen osatekijöihin, piirteisiin ja parametreihin, joita on seurattu kaikkien meristrategia­ puitedirektiivin kuvaajien osalta kaikkialla EU:ssa, on havaittu seurantaan liittyviä puutteita.
Raportoitujen tietojen perusteella on vaikea arvioida, miten ne kytkeytyvät muihin meristrategiapuitedirektiivin raportointivelvoitteisiin (8, 9, 10 ja 13 artikla), erityisesti siksi, että ympäristön hyvästä tilasta, tavoitteista ja toimenpiteistä ei ole aiemmissa meristrategia­ puitedirektiiviä koskevissa raporteissa raportoitu riittävän konkreettisesti ja mitattavissa olevalla tavalla, kuten komission vuoden 2022 arvioinnissa korostettiin.
Lisäksi eri alojen ja alueiden yhteisistä seurantaohjelmista raportoidaan epäjohdon­ mukaisesti.
Tämä osoittaa, että jäsenvaltiot eivät vielä hyödynnä parhaalla mahdollisella tavalla yhteyksiä muihin aloihin kansallisella tai alueellisella tasolla, mikä aiheuttaa tehottomuutta.
Jäsenvaltioiden olisi asetettava etusijalle näiden puutteiden korjaaminen kaikilla direktiivin täytäntöönpanon tasoilla.
Näiden suositusten pitäisi auttaa jäsenvaltioita korjaamaan puutteet ja kehittämään tehokkaita seurantaohjelmia, jotka viime kädessä edistävät niiden ympäristötavoitteiden saavuttamista.
Puhdas ja terve meri- ja rannikkoympäristö ei ole pelkästään lakisääteinen vaatimus tai moraalinen velvoite tulevia sukupolvia kohtaan.
Se on myös kaikkien merialan toimien välttämätön perusta ja olennainen edellytys keskeisten talouden alojen, kuten kalastuksen ja matkailun, kestävyydelle.
Tämä tekee meri- ja rannikkoympäristön suojelusta ja järjestelmällisestä seurannasta todella mielekkään investoinnin, myös taloudellisesta näkökulmasta.
Komissio on tietoinen siitä, että ympäristöparametrien seuranta meriympäristön arvioimiseksi on valtava tehtävä.
Se kattaa useita näkökohtia merten moninaisista eliölajeista ja elinympäristöistä monenlaisiin ihmisen toiminnan aiheuttamiin paineisiin ja vaikutuksiin.
Jäsenvaltioiden panostukset ovat merkittäviä, ja havaituista puutteista huolimatta on tunnustettava, että EU:n koordinoitu meriympäristön seuranta meristrategiapuitedirektiivin ja neljän meriä koskevan alueellisen yleissopimuksen nojalla on maailmanlaajuisesti ainutlaatuinen saavutus.
Komissio pitää meristrategiapuitedirektiiviä yhdenmukaistettuna oikeudellisena kehyksenä, jonka avulla voidaan jatkuvasti parantaa tietojen keruuta ja edistää kattavien merten seurantaohjelmien suunnittelua.
Tätä komissio korosti myös Euroopan parlamentille ja neuvostolle direktiivin täytäntöönpanosta vuonna 2020 antamassaan kertomuksessa (36).
Samassa kertomuksessa komissio huomauttaa myös, että tiedot, joita jäsenvaltiot ovat meristrategiapuitedirektiivin mukaisten seurantaohjelmien avulla keränneet, eivät useinkaan ole vertailukelpoisia.
Se korostaa myös, että seurantaohjelmia ei ole aina kytketty tavoitteisiin, ja koska ne perustetaan ennen toimenpiteitä, seurantaohjelmien ja toimenpiteiden välinen yhteys ei usein ole optimaalinen.
Komissio painottaa, että seurantaohjelmilla olisi mitattava meriympäristön tilaa, ympäristötavoitteiden saavuttamista ja toimenpiteiden tehokkuutta yhdenmukaisella tavalla.
Komissio sisällyttää nämä näkökohdat meristrategiapuitedirektiivin meneillään olevaan uudelleentarkasteluun ja pyrkii samalla yksinkertaistamaan raportointivaatimuksia.
Viime kädessä näistä seurantaohjelmista saadut tiedot ovat välttämättömiä Euroopan vihreän kehityksen ohjelman täytäntöönpa­ nemiseksi, ja niitä hyödynnetään ympäristöalan kahdeksannen toimintaohjelman yleisen seurantakehyksen mukaisissa saasteettomuuden ja biologista monimuotoisuuden seurantakehyksissä heti niiden tultua saataville.
Lisäksi ne edistävät Kunmingin–Montrealin maailmanlaajuisen biodiversiteettikehyksen täytäntöönpanoa, sillä niistä saadaan tietoa meriin liittyviä pääindikaattoreita ja muita indikaattoreita varten, ja lisäksi ne helpottavat kansallisten biologista monimuotoisuutta koskevien strategioiden ja toimintasuunnitelmien mukauttamista.
(36) Komission kertomus Euroopan parlamentille ja neuvostolle meristrategiapuitedirektiivin täytäntöönpanosta (europa.eu)